ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«26» նոյեմբերի 2020 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌԻԺԿՈՎԻ ՓՈՂՈՑ N 6/10 ՀԱՍՑԵԻ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՔԱՂԱՔԱՑԻ ԳԱՌՆԻԿ ԳՐԻԳՈՐՅԱՆԻՆ** **ՏՐԱՄԱԴՐՎԱԾ 50,13 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀՈՂԱՄԱՍԻ ՕԳՏԱԳՈՐԾՄԱՆ ԺԱՄԿԵՏԻ ԵՐԿԱՐԱՁԳՄԱՆ ՄԱՍԻՆ**

Ղեկավարվելով <<Տեղական ինքնակառավարման մասին>> Հայաստանի Հանրապետության օրենքի 18-րդ հոդվածի 1-ին մասի 21-րդ կետով և հիմք ընդունելով քաղաքացի Գառնիկ Գրիգորյանի դիմումը (համայնքապետարանում մուտքագրված 23.04.2020 թվականին N 5137)` **Գյումրի** **համայնքի ավագանին որոշում է.**

1. Գյումրի քաղաքի Ռիժկովի փողոց N 6/10 հասցեի 50,13 (հիսուն ամբողջ տասներեք հարյուրերորդական) քառակուսի մետր մակերեսով բնակավայրերի նպատակային նշանակության ընդհանուր օգտագործման գործառնական նշանակության հողամասի նկատմամբ քաղաքացի Գառնիկ Գրիգորյանի կառուցապատման իրավունքի ժամկետը երկարաձգել մինչև 2039 թվականի փետրվար ամիսը ներառյալ:
2. Սույն որոշման 1-ին կետում նշված հողամասի կառուցապատման իրավունքով օգտագործման վարձավճարի չափը թողնել նույնը՝ տարեկան 500000 (հինգ հարյուր հազար) Հայաստանի Հանրապետության դրամ:

3. Օրենքով սահմանված կարգով կնքել հողամասի կառուցապատման իրավունքի օգտագործման նոր պայմանագիր՝ սույն որոշման 1-ին կետով սահմանված ժամկետով, նախկին պայմանագրով ամրագրված պայմաններն ու պահանջները, ինչպես նաև հողամասի վարձավճարի չափը թողնելով նույնը:

Ռ. ՍԱՆՈՅԱՆ

Ա. ՄԱՆՈՒԿՅԱՆ

Հ. ԳԱՍՊԱՐՅԱՆ Ս.ՄՈՒՐԱԴՅԱՆ

Կատարող` պետի պ/կ Ս.Մուրադյան

##### ՀԻՄՆԱՎՈՐՈՒՄ

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌԻԺԿՈՎԻ ՓՈՂՈՑ N 6/10 ՀԱՍՑԵԻ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐՎԱԾ 50,13 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀՈՂԱՄԱՍԻ ՕԳՏԱԳՈՐԾՄԱՆ ԺԱՄԿԵՏԻ ԵՐԿԱՐԱՁԳՄԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Քաղաքացի Գառնիկ Գրիգորյանը, 2019 թվականի հունվարի 11-ի կառուցապատման իրավունքի առուվաճառքի պայմանագրի (գրանցված գրանցամատյանում թիվ 104) համաձայն ձեռք է բերել Ռիժկովի փողոցի N 6/10 հասցեի 50,13 քառակուսի մետր մակերեսով հողամասի կառուցապատման օգտագործման իրավունք, որպես իրավահաջորդ՝ բացօթյա սրճարան կազմակերպելու համար (հիմք՝ անշարժ գույքի նկատմամբ իրավունքների պետական գրանցման վկայական 17012019-08-0012)

Նշված որոշման ընդունումը պայմանավորված է նշված հողամասը ըստ նպատակային նշանակության օգտագործելու, կառուցապատելու և ժամկետի երկարաձգման անհրաժեշտությամբ:

##### ՏԵՂԵԿԱՆՔ

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌԻԺԿՈՎԻ ՓՈՂՈՑ N 6/10 ՀԱՍՑԵԻ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐՎԱԾ 50,13 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀՈՂԱՄԱՍԻ ՕԳՏԱԳՈՐԾՄԱՆ ԺԱՄԿԵՏԻ ԵՐԿԱՐԱՁԳՄԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի քաղաքի Ռիժկովի փողոց N 6/10 հասցեի կառուցապատման իրավունքով տրամադրված50,13քառակուսի մետր մակերեսով հողամասի օգտագործման ժամկետի երկարաձգման մասին» որոշման ընդունմամբ Գյումրի համայնքի 2020 թվականի բյուջեում էական փոփոխություններ` ավելացումներ կամ նվազեցումներ, չեն նախատեսվում: